awalen ilelliyen
poésie kabyle en vers libres. Tamedyazt talellayt s Teqbaylit
16/01/2014
01/07/2013
Wali , Ẓer
Sel i tḥabakt mi d-tuli
Deg uɣerbaz la kkaten d tirni
Wali-t irra-k-id s abrid
Sel-as d acu yettḥulfu
Yilemẓi yettali ccib
Seli wul mi ara yebdu aḥbak
Sel-as ma
Di tzellam la yessefrak
Sel-as di tezgi i yimezber
Mi la ireggem di yemmak
Sel i tsusmi n tefyar-inu
Deg usrugmet n waḍu ireffun
Sel-as i unehhit-inu
Am wahu sgugment tira ineffun
Sel i umeǧǧed n twinas
Yelsan ijerbuben ulejlej
Sel-as i usuɣu n tirwas
Ula di lḥif yeḍmaɛ ihebbej
Sel-asen i yiznan bḥbeḥen
Mi ten-id-rran deg yimi n tewwurt
Sel I umyag yeḥnunfen
Imeččeḥ aɣebbar n tmurt
Sel-as mi yetticcig yimru
Ibbeɣ di temda n wumran
Wali tayri la tfennu
Tura mi nesseɣres algam
Meqqar s kra nessaram
19/10/2012
L'enfer un peu_ Makhlouf-Boughareb
L'Enfer_un_peu-Makhlouf_Boughareb
LA SAINTE ET L'OUBLIEUX_Poétesse Marie De Coeur
La peinture de Marie Poétesse serait cette rassurante présence qui accompagne fidèlement la poésie, n’emboîtant pas le pas aux mots. Faite amoureusement de ses mains, à mains nues, avec le cœur sur la main, la peinture de la poétesse n’oublie aucune couleur du prisme ; parfois même, elle est accompagnée d’odeurs d’épices et de senteurs naturelles qui font notre bonheur quotidien. Alternant entre plusieurs palettes où la transparence du camaïeu retrouve toute sa noblesse et sa magie, ses mots, elle nous les livre pleins d’amour. Marie compense ce monde du silence qui entoure la peinture avec cette cascade d’images ne s’embarrassent d’aucune équivoque.
16/10/2012
Penelope a Ulysse
As-d ad tesleḍ i yicewwiqen i yezzuznen temzi-w , tidak i d-ilulen deg yimi n tgiṭart-iw, anda tettarra ahu teḍsa-inem, anda ckenṭiḍen iḍudan-iw ma ad d-ṭṭfen tawla d aɣ-yezzenzen i waḍan. Ad am d-siwleɣ ɣaf ticraḍ n yiktayen n Mmi-s n Ugellil di tewrirrt yettwattun, Ad am d-ḥkuɣ tamacahutt n Agencic , yezzan tasa, deg umennuɣ n Icerriḍen . Ad am d-cnuɣ Abab-inu Ba d Unẓar, ɣas anda nedda snulfan-d taneẓruft. Ad am d-iniɣ acḥal tecbeḥ teksumt-im d uwaɣezniw yuɣalen d Rebbi . Ad nsel ula d nekni i ay aqlalas , i yisefra n Hajira. Ad neḍs , ad twaliḍ mi ara nɣer Mohia yesqejmaɛ . "
Attan s temɣawla kan yiwet n tsuqilt . Ad as-alseɣ ass-nniḍen
15/06/2012
14/03/2011
Yiwen ufus ur yettqam ara i tira, Tasuqilt n usefru n Abellatif Laâbi , Si tefransist ɣer teqbaylit
Ussan –a
Ad laqen sin
Yerna wis-sin issefk-as ad yelmed
Amek ttanin i tagut
Amek ttalmen itri
Win ara d-yeflalin asmi ara tenger
Issefk ad yizmir ad iwali ustu ur netteɣras
Issefk ad yissin ad yeẓḍ s tayri
Tattalt, abernus, akked lekfen
Issefk ad yizmir ad yenjer tafrara ɣas deg ugudu
Sin ifassen ur zemmren ara
Tineggura-ya
Akked d lḥif i yesrugmuten
Ad laqen krad(3) ukuz (4)
I waken tudert ad d-terzu
ɣef uneẓruf
Abdellatif Laâbi- “ L’etreinte du Monde “
12/11/2010
Ula d nek ɣileɣ
igenni yexxerbubec
tiseɣlit teɣli
taḍsa qemmḍen-t
i warrac yettergigin
i ṣmadiḥ ddurin
itran nnejlan
Ula d nek ɣileɣ
Meqqer-it tmuɣliwin
Ziɣ ggugment deg ugani
Imi ikkersmumi
Berrant ur walant
Ayen ɣef nudant
D wiyaḍ i t-yufan
Ula d nek urgaɣ
I yi-ttwarregmen
Mliɣ I yi-qerḥen
I wi d iyi-kerhen
I wi d iyi-ḥemmlen
Ur nufi abrid
La jerrḍen d ajdiḍ
Mexluf BUƔAREB
10/10/2010
Tid-nneɣ
ffɣen-aɣ afus
nfan-aɣ-d seg yigrawen
Ama izad ama ixus
seččen-aɣ-t ɣas messus
nɣil-titen d atmaten
Mi neḍmaɛ ixelf-d umlus
ad neẓd abernus
rẓan-ɣ ifeggagen
30/06/2010
azrar
Iɣaḍ-iyi uzrar sniɣ
Ziɣemma sniɣ-t d iwlessen
Ur umineɣ s wayen akk uriɣ
Yeqqel-iyi d 'imendeqqiren
tɣurr-iyi tɣirdemt ttiriɣ
la tesnernay deg yiɣilifen
ay at tmusni i ɣef tɛanniɣ
umran ad fell-aɣ fuken
attan tsusmi mi tt-rẓiɣ
ma sxesreɣ ad iyi-semmḥen
11/05/2010
Tudert wezzilet
Tayri sellawet
Imɣan i melmi ?
Melmi ara ddun
Deg ijufar n warennger
Ger asurif
Ur k-id-ittarra wugur
Cali
Gar wannect-a n tayri
Ur as-qqar
Akmac deg wudmawen
Isawal i ucmumeḥ
Ddeqs i yedda
Deg yiɣezran
D umatu ula d netta
ɣer tlenni n tregwa
d abrid
s isekkuden
Tura
ddu d usefru
eḍfer iḍerfan
di ṭṭlam
nadi isurifen n wawal
akken ma llan
sukkes-iten-id si nnmara
ad qqlen d ilelliyen
ad neklu tadamcact
d tsusmi
i d-iččan imecciqen
23/04/2010
ittmettat d turdas--S ɣur Pablo Neruda ( d tasuqqilt)
Ittmettat d turdas
win ur nettinig ara
win ur neqqar ara
win ur nsell i uzawan
win ur nessin ad d-yaf swallen-is
Ittmettat d turdas
win i tetten di nnif-is
win ur nettaǧǧa win ad yallen
Ittmettat d turdas
Win irran tannumi d azaglu
Win issnen kan yiwen ubrid
Win ur nettbeddil ara imensi
Win ur nettbeddil ara talaba ɣef yir-s
Win yettɣunzun ɣas ur k-issin
Ittmettat d turdas
Win yettagin ad iḥemmel
I ittagaen tilufa n tayri
Tiggad yessaɣayen ifettiwjen deg wallen
Am tafat yessejin ulawen ijerḥen
Itmettat d turdas
Win ur nettbeddil abrid
Mi ara yendef wul-is
Deg umahil neɣ mi ara ittiri
Win yettagaden tili-s
Win ur nessawaḍ ɣer tirga-s
Win ur nerwil di tudert-is
Ula d yiwen wass i yiwenniten n lɣir
Idir tura !
Erẓ asalu ass-a
Cemmer i yiɣallen tura
Ur ttmettat d turdas
Idir ayla-k n tumert
S ɣur Pablo Neruda ;
Irra-t-id ɣer teqbaylit Mexluf BUƔAREB
13/04/2010
INIG
Ulamma inig
igguni
deg wannu
n tatut
Inagan
qqnen
d iɛassasen
ɣer timiṭ
n txeddit
Akken ibɣu iru
igenni
iru-ten-id d izfufen
ma ira
Aql-ay
yakan
nettani tafukt
ad d-tarew
nettat
tafat
i tefsut
Tudert-nneɣ
Tudert-nneY
annect n yiYeẓran
annect n waḍu
mi ad ittuḍu
ger iYunam
tudert-nneY
annect n tayri
kra yekka wass
ur tettnefḍas
ut tettmuYi
tudert-nneY
annect n yimurar
annect n tafat
mi la d-tekkat
tiYezza idurar
tudert-nneY
ur tfennu
ur tettfukku
annect n usaru
n tmacahutt
Tudert-nneY
mači kan d inzan
tikli i yizilan
n yitbiren ungifen
i ileqqḍen iwzan
Tudert-nneY
tugar aYilif
tugar iḥulfan
i aɣ-d-yennulfan
mi nezger asif
Tudert-nneɣ
D annect-a n tebɣest
D annect-a n usirem
I d-yemmaren
fell-aɣ d ihedman .
23/01/2010
06/01/2010
Iḍ yessegḍin tafrara
Asrugmet
I d-isellen
I waḍu
Mi la yeqqar
Uhu
I nekni yesderdufen
Awi-d awi-d afus-im
Sendi-d uraw
Ad yagem
Iẓri yennudmen
Atan atan yewweḍ-ed
Ad yami tafat
Di tiffawt
I d-yuccagen
Si ger tafrara
Attan tili
D Tasusamt
Tessudem tillas
D tikli ad tessgem
Tala n wallen
Mi kem-twala
Iḍ d aceṭṭaḥ
Mi la yettnecraḥ
Wali-tt yefreḥ
Seg-s nettagem
I aɣ-yeswehmen
Iḍ yettirin
Tifendiwin
Zun d tiftilin
Mi d-teflali
Dɣa d tafrara
Ifuk wurar
Teḍsa tziri
Nejba s annar
Anda turar
Tayri d temẓi
War imurar
Eyya-d ad twaliḍ
Tura ma triḍ
Mi ad ittiri waddag
Di tniri
I yiman-is
ur ikukra
Ur yugad
Aɣurar
I d-yeskuducen
01/01/2010
Tamacint n tudert / Tasuqqilt n usefru sɣur yiwen umeskar udrig
Ussan agi yezrin ɣriɣ yiwen udlis anda tudert tettak anza ɣer yinig di tmacint …
Acek-it !
-Tudert amzun d inig di tmacint !
Ad taliḍ, ad tadreḍ . Ttilint tlufa , tilin wuguren deg-s. Tikwal tettadded .
Mi ara yilin wuguren , gellun-d s teqṛeḥ akk d unezgum.
Mi ara d-nlal , mi ara nali ɣer tmacint, nettmagar-d imdanen; nettɣili ad qqimen yid-negh s kra ara yekk yinig : Widen d imawlan nneɣ .
Maca tidett qerriḥet . Nitni ad adren a ɣ-ǧǧen war tayri-nnsen , war leḥmala-nnsen, war tadukli-nnsen….
Ccwi llan wid nniḍen ara d-yalin ɣer tmacint. Ula d nitni ad sɛun azal d ameqqran
d atmaten, d tiyessetmatin-nneɣ ,d imeddukal akk d yal wid nnettḥemil ,wid nettiri.
Kra seg-sen ttɣilin inig d amerreḥ !
… Wiyaḍ ttmagaren-d umran , d unezgum.
Llan yimdanen nniḍen aten-an kan din i waken ad ilin ɣer yidis n wid ara yessutren afus n talelt .
Kra seg-sen ,mi ara d-adren si tmacint , ttaǧǧan-d leḥzen deg wul .
…wiyaḍ ttṣubbun-d imiren…, ur ten-rewwu ara ula s tmuɣli.
Nettwehhim mi ara nettwali wid nḥemmel qqimen deg tkeṛṛust nniḍen sdaxel n tmacint .Ttaǧǧan-ay i yiman nneɣ, nettinig ula d nekni weḥed-neɣ. Ulamma ulac win i ɣ-yugin ad nenadi fell-asen di tmacint .
Tikwal , ur nezmir ara ad neqqim ɣer tama-nnsen, acku amkan yufat-id lḥal yettwattef.
Ulac uɣilif ,akka ay d inig. Aṭas n tirga i nettaf deg yinig, illa daɣen usirem, usifed (adieu) amḥaref.( défis..)
Ad nɛaṛeḍ amek ara neddu akken yal yiwen degneɣ ad yaf iman-is.
- Yessekf ad nẓer d akken kra n yimeddukal n yinig zemren ad milen accemma akka, dɣa ad d-ssutren afus n talelt.
Nekni daɣen nezmer ad nmil. Maca yettili win ara ad ɣ-d-yefken tameẓẓuɣt , widak a ɣ-irefden ma neɣli..
Adrug ameqqran n yinig d akken ur yezmir yiwen ad iẓer melmi ara ad
d-yader si tmacint. Ur yeẓri melmi ara d-yader umeddakel-is ula d netta.
Ula d wid yettfaṛasen yidneɣ tagnitt, ur nezṛi melmi ara ad d-adren .
Ad iyi-ɣaḍ lḥal asmi ara ad d-adreɣ si tmacint Ula d nek, gziɣ acuɣer tura.
-Asmi ara ǧǧeɣ immeddukal, wid d-mmugreɣ di tmacint , iqriben, imawlan , i yiman-nnsen. Ass-nni zṛɣi-t d ass amcum.
Maca gziɣ ula d nekk, yiwen wass, ad awḍeɣ ɣer wanda ttrusun yimeddukal. Din ad ten-in afeɣ akkit. Ad n-awḍen yal yiwen s tyemmust-is, s waɛwin-is.
-Maca ad iyi-d-yaf lḥal ceṛḥeɣ imi lliɣ seg wid yettekkin di tyemmust nni i s-d-glan.
oOo
Nekni akkit ay imeddukal, ad d-nefk tazmert nneɣ akken ad yiẓid yinig alamma yewweḍ-d lawan n trusi si tmacint ….
Ad ssirmeɣ afud igerrezen I wid I d-iddan deg tmacint agi inu .
“Le train de la vie » – Rriɣ-tt-id ɣer teqbaylit deg waggur n tuber 2009
21/04/2009
Inna dda lmulud
Poemes kabyles anciens
I kečč a Muḥend Azwaw d tuzyiwin-ik, adlis-a ad ak-d-yefk yiwen wudem n tmusni, ad ak-d-iqqim d tigejdit ad ak-d-ittales ayen gan d wayen nnan imezwura-inek. Mi ara t-walin medden , amer ad yili win ara d-ak-yinin :
- "Tigi d tiḥkayin n zik-nni, d timucuha n teryel i yes-s ssedhuyen arrac. I wacu d-aɣ-nefeent tmucuha n zik i nekwni s at tura? Eğğ timucuha n zik i yat zik ; nekwni d arraw bbwass-a ,ass-a deg irgazen ulin s aggur, rsen deg-s. Ass-a deg yiwet takurt tezmer ad tzebbwa tamdint tameqqwrant deg wesmenYar n tiṭ’" .
Ini-asen:
-Tamusni tekka nnig teswiein. Ur ttilit ara ay imedhac d arraci yessedhec uclawa, ismenfayen arelluc aberreqmuc i yiṭij ireqqen neY wureY yuli uYebbar.
-Ini-asen:
UreY yif arelluc, ulac akw n teqrint gar-asen ; ureY kkes-as aYebbar ad yiriq. Arelluc cwiṭ ma icellef-it d acellef ad iddegdeg d ticeqfafin tizraraqin.
-Inn-asen:
Awer teḍru yid-wen ay at tura am seklu mi gezmen iẓuran: Di tazwara zegzaw yifer-is, di teswiet sellaw iḍer. Ttejra melba iẓuran... leqrar-is d tamettant. Awer tilim ay at tura d isekla war iẓuran.
-Ini-asen:
Tamacahutt d ajlal n tmusni. Kkes ajlal iwakken ad-tedher temsirt yellan ddaw-as, acku ...
Acku tamusni, ɣas tettabae lewqat, ur teqqin ara Yer-sen s umrar ur gezzmen lemqas. Si tallit Yer tayeḍ tettbeddil tussna, tamusni ur tettbeddil ara. Si tallit Yer tayeḍ ay yettbeddilen di tmusni d ssifa n sufella , mačči d ixf n daxel.
Maca, taYawsa tis-nat, a Muḥend ,mačči d lwert kan, mačči d agwni mi d-zzin leswar. Awan n tmusni d anṭag d tikli Yer sdat.Ma tgiḍ-as algam tenYiḍ-tt.
A Muḥend, ur as-ttegg ara algam i tmusni. Anida tt-yessaweḍ lğehd ufud-is tawiḍ-tt; ma s agur eğğ tamusni ad tali s aggur; awan-is d asemḥelleq i ddunit d wayen illan, anef i tmusni ad tessemḥilleq i ddunit.
TaYawsa tis-krad, tamusni a Muḥend d asafu.
D asafu n tafat: eğğ asafu ad ifu izuzef tillas.Tamusni d asafu n wurYu : eğğ asafu ad isserY ayen irkan, d wayen iblan ur nesei iẓuran. Eg-as d asaber Yef ayen yelhan deg berdan d amsebrid mačči d amneṭran.
Tamusni d asafu: wa yettak-it i wa, iwakken ad yezg dayem yeela, urğin yettendella neY yulwa neY iqqim am Yerrus di tesga.
ḤedreY yemmut umYar aneggaru d-ittawin abrid n tmusni.Nebbwi tafekka-s Yer uẓekka ideg ara yenṭel. Mi nerra akal fell-as nuYal-d, nettmesmuqal am wi isreen la d-ittakwi.
Inḍel usafu gar-aneY i seg d-nettagwem tafat.Ass-n, a Muḥend, i k-id-mmektiY, i as-nnigh :
- Ay imeezzan n yiibbwas, Yurwat ad tuYalem d ineḥyaf n kullas.Si tmusni d tmuYli taYezzfant, d tulya bbul d leeqel.MmktiY-k-id, mi d mmektiY akw ...tisutwin ara d-imlen.
Amusnaw aneggaru nenṭel-it, dYa nenṭel yid-s tamusni ?
Ulac tijmuyae d igrawem ideg ara tḥefḍem tamusni akken tt-ḥefḍen imezwura-nwen. Tura tamusni tuYal s idlisen.
Deg-mi iy-uriY adlis-a i kečč, a Muḥend, d tezyiwin-ik, ad ak-d- iqqim d tigejdit i usenned , d tigejdit i lebni.
Mouloud Mammeri (poèmes kabyles anciens)
28/02/2009
Abrid n tmusni
DA L'MULUD
envoyé par shadowboxin
Yal tikelt m’ara nsuk tamuYli Yer wussan yezrin melmi kan ad aY d –yemmager yiwen yilem annect n ilat.Ad naf yedel-aY amzun d agris .Tasekla s umata texlatt tmettant ,
tatut akk d yir tameddurt glant swayen d-yegran . Iwwi yay-d kan ad nbud teYzi di tudert d ufud ameqran i wid d-mazal ttarun , bennun ,ttnadin akk d wid itent ifferun Yasahat tagnitt ur d- tessefk ara .Ad assen ini tanemmirt i kra d-yefkand wufus n talelt i wakken adnessiwev ad nessudes tajmilt-a. Ass-ai-deg d-nemlal ama s tdukliwintidelsanin akk dyimusnawen d
nenecced akken ad dnesmekti kra seg wudmawen yeččuren tudert n
DDA LMULUD ama d udem n tsekla n tussna neY nunadi akk d tmusni s umata. DYa yenna DDA LMULUD Yaf tmusni :
‘’Ulac tijemmuyaa, d yegrawen i-deg ara d-tmegrem tamusni akken tt-id megren imezwura nnwen . Tura tamusni tuYal s idlisen . ‘’
Ad fukeY awal-iw s yiwen usefru d tajmilt i wid yettnadin ama degwennar n tsekla neY n win n tussna.
Tgam iman i usefru
I wanza n wadu
Tuqmem-as tisulal
Tettsekim di truzi n usalu
Tugadem a-Y-yenfu
Attas i yeswa wawal
YurneY m’ara d-i jjebbu
s wannuz d usuYu
kenwi tuqmem-as azal
10/02/2009
SYur Djamal kaloun
Djamel Kaloun - Illith
envoyé par littlesatch
kab_Latn kab_Latn unk unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk ace_Latn ace_Latn fra_Latn fra_Latn unk knc_Latn kab_Latn kab_Latn unk unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kon_Latn kab_Latn kab_Latn kab_Latn kab_Latn fra_Latn unk kab_Latn kab_Latn kab_Latn kab_Latn kab_Latn kmb_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn wol_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn taq_Latn luo_Latn kab_Latn bem_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk ceb_Latn kab_Latn kab_Latn kab_Latn kac_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn luo_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn quy_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ita_Latn kab_Latn cym_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk unk kab_Latn pag_Latn kab_Latn kab_Latn kab_Latn kab_Latn kab_Latn kab_Latn fao_Latn mos_Latn kab_Latn kab_Latn kab_Latn dyu_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn epo_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn eng_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn sag_Latn kab_Latn kab_Latn kab_Latn unk kab_Latn fra_Latn kab_Latn kab_Latn kab_Latn kab_Latn kab_Latn kab_Latn nno_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fur_Latn gle_Latn kab_Latn kab_Latn kab_Latn kab_Latn unk fij_Latn fij_Latn fra_Latn